Diari Oficial de la Generalitat Valenciana


Sumari del DOGV 103, del 05-05-1983 (1983/802231)

ESTATUTS del Consell General de les Cambres Oficials de la Propietat Urbana de la Comunitat Valenciana.
-------------------------------------------------------------------------------------------------------

### Dades del document

Número de DOGV
:   103

Data del DOGV
:   05-05-1983

Secció del DOGV
:   ALTRES DISPOSICIONS

Número del document
:   1983/802231


Data del document
:   05-05-1983

Organisme emissor


Tipus de document
:   Anunci

Anàlisi jurídica

Estatuts del Consell General de les Cambres Oficials de la Propietat Urbana de la Comunitat Valenciana.  
Article primer.  
S'autoritza la constitució del Consell General de les Cambres de la Propietat Urbana de la Comunitat Valenciana, en el qual s'incorporen totes les Corporacions del mateix àmbit territorial en la demarcació d'aquesta Comunitat Autonòmica. Hi pertanyen les Cambres d'Alcoi, Alacant, Castelló, Elx i València.   
Article segon.   
El Consell General de les Cambres de la Propietat Urbana de la Comunitat Valenciana, és òrgan coordinador i representatiu d'aquestes Corporacions de Dret Públic.   
Article tercer.   
Seran funcions d'aquest Consell General les següents:   
a) Representar els propietaris urbans de les Cambres que constitueixen el Consell davant l'Organ Autonòmic, així com les mateixes Cambres que el constitueixen.  
b) Col·laborar amb l'Administració de l'Estat i de la Comunitat Autonòmica en qualitat d'Organ Consultiu, podent participar, d'acord amb les seues finalitats i funcions, en aquells organismes de l'Administració la competència dels quals es relacione amb la Propietat Urbana.   
c) Informar preceptivament de tots els expedients que les Corporacions integrades al Consell presenten davant l'Organisme autonòmic, o davant qualsevol autoritat o òrgan administratiu delegat de l'Administració Central, al nostre àmbit territorial.  
d) Promoure la defensa de la Propietat Urbana al seu àmbit territorial, a través de les Cambres integrades, mitjançant la interposició de tota mena de recursos ó d'accions que se li encomanen, així com actuar en defensa dels propietaris urbans en els termes que per a les Cambres estableix l'article 11, lletra e), al Reglament d'aquestes Corporacions aprovat pel Reial Decret 1.649/ 1977, de 2 de juny, i de qualsevol disposició que el modifique o el complete.  
e) Designar representants en el Consell Superior de Cambres de la Propietat Urbana i de la resta d'Organismes i Entitats que s'escaiga.  
f) Promoure totes les activitats necessàries per al foment i la defensa de la propietat o de les Cambres que representen, així com efectuar estudis, informes, propostes, obres, serveis o enquestes d'interés general per a la Propietat Urbana o d'aquestes Cambres.  
g) Qualssevol altres que li siguen atribuïdes o encomanades per disposicions legals o per l'Administració.   
Article quart.   
1. Són òrgans de representació, govern i administració del Consell de les Cambres de la Propietat Urbana de la Comunitat Valenciana:   
a) Col·legiats:   
- L'Assemblea General de Cambres de la Comunitat Valenciana.   
- La Comissió Permanent.   
b) Unipersonals:   
- El President.  
- El Vice-president l.r.  
- El Vice-president 2.n.  
- El Tresorer.  
- El Comptador.  
- El Secretari General.   
- El Vice-secretari.   
2. Com a òrgan de consulta, el Consell General estarà assistit per una Comissió Tècnica.   
Article cinqué.   
L'Assemblea General estarà consituïda per les Juntes de Govern de totes les Cambres integrades en aquest Consell General. Es l'òrgan suprem en el qual recauen totes les competències d'aquest. Correspon a l'Assemblea General l'aprovació dels Pressupostos, reglamentaris i extraordinaris, que propose la Comissió Permanent. També és de la seua competència l'aprovació dels comptes de liquidació dels pressupostos esmentats. I assenyalarà les directrius de la política del Consell General, i haurà d'examinar i d'aprovar, si escau, la Memòria d'activitats del Consell General. Determinarà també la periodicitat de les reunions de la mateixa Assemblea i de la Comissió Permanent.   
Article sisé.   
L'Assemblea General eligirà, entre els Presidents de les Cambres integrades en el Consell, els càrrecs unipersonals a què fa referència l'article quart d'aquest Estatut, llevat dels de Secretari i Vice-secretari, que seran designats entre els Secretaris que exercesquen llurs funcions a les Cambres integrades en aquest Consell.   
Aquests càrrecs unipersonals seran nomenats per a un període de sis anys, com a màxim, i hauran de cessar en cas que deixen de ser membres de la Junta de Govern a què pertanyen.   
Tots els càrrecs d'aquest Consell General són honorífics, és a dir, ningú no percebrà cap mena de dieta ni de remuneració del Consell.   
Els membres unipersonals elegits per l'Assemblea constitueixen la Comissió Permanent, la principal competència de la qual és l'execució dels acords de l'Assemblea General, la redacció, proposta dels Pressupostos escaients, així com la memòria d'activitats del Consell. Té atribucions per tal de resoldre els assumptes de tràmit o urgents, donant compte a l'Assemblea, en la Junta immediata, d'aquests assumptes, per a la resolució definitiva.  
Article seté.   
Correspondrà al President la representació del Consell General, així com la signatura i la direcció de l'execució dels acords, l?ordenació de cobraments i pagaments, l?adopció de resolucions de caràcter urgent, quan no siga possible aquesta per la Comissió Permanent, i vetlar per la legalitat de les actuacions i dels acords.   
El Tresorer tindrà al seu càrrec la inspecció i el control de la Caixa Social, i el Comptador intervindrà tots els documents de cobraments i pagaments, i en supervisrà la comptabilitat.   
Al Secretari General li correspon l'assessorament dels distints òrgans del Consell, dur la direcció dels serveis i la gestió dels assumptes, així com donar fe de les actuacions, advertint qualsevol il·legalitat, i expedir les certificacions escaients, amb el vist-i-plau del President.   
Igualment correspon al Secretari la presidència de la Comissió Tècnica, quan aquesta no estiga dirigida per un President o membre de l'Assemblea.   
El Vice-secretari substituirà el Secretari en casos de vacant, absència o malaltia, incompatibilitat material d'actuació, i l'auxiliarà en funcions i gestions que li encomane o hi delegue.   
Article vuité.   
La Comissió Tècnica, que tindrà caràcter d'òrgan consultiu, estarà formada per tots els Secretaris i Tècnics, lletrats, arquitectes, enginyers o aparelladors de les Cambres del Consell, i els correspondrà l'emissió de tots els informes que siguen sotmesos a la seua consideració, tant per l'Assemblea General, com per la Comissió Permanent, Presidència o Secretaria. Aquesta Comisió, o part d'aquesta, podrà assistir a les deliberacions de les Juntes, quan el President del Consell ho estime convenient.   
Article nové.   
Toles les despeses dels membres del Consell que puguen personalitzar-se, seran satisfetes per la Cambra a què corresponguen.   
Per totes les despeses corrents, el Consell confeccionarà cada any un pressupost reglamentari, amb les condicions i requisits que hem indicat.   
I per al cas de despeses de certa importància, o de caràcter especial o urgent, serà redactat un pressupost extraordinari, en forma igual que el reglamentari.   
En tota classe de Pressupostos, les despeses seran distribuïdes entre les Cambres del Consell, en forma proporcional als ingressos realment obtinguts en l'exercici anterior pel Pressupost Ordinari de cadascuna de les Cambres.   
En aquests Pressupostos la participació de cada Cambra no podrà altrapassar el dos per cent dels seus ingressos realment obtinguts en el pressupost ordinari.   
Per a modificar aquest límit màxim d'aportació de les Cambres, tant als pressupostos ordinari com extraordinari, dels suplements de crèdit, o de qualsevol altre acte o mesura de carácter econòmic, caldrà l'aprovació de l'Assemblea General de Cambres del Consell, constituïda per la majoria simple dels assistents, que alhora, representen un cinquanta per cent de l'aportació global de les cinc Cambres al pressupost ordinari i extraordinari, suplement o mesura de caràcter econòmic de què es tracte.   
Dins del primer trimestre de cada exercici econòmic, es procedirà a l'examen i aprovació, si escau, del compte de liquidació del presupost reglamentari. I en el supòsit de pressupost extraordinari, el compte serà aprovat en el termini que s'hi preveu.   
L'aprovació de les consignacions d'aportació al Consell General en els pressupostos de les Cambres, i del compte de liquidació d'aquests, suposarà l'aprovació del Pressupost General i de la liquidació.   
Article deu.  
Per a les qüestions no previstes en aquest Estatut regirà supletòria la Llei de Procediment Administratiu i el Reglament vigent d'aquestes Corporacions.   
Per a la constitució vàlida dels òrgans Col·legiats previstos en aquest Estatut, s'admet la possibilitat de la representació, i delegació de vot, formulada per escrit, adverada pel Secretari de la Cambra a què pertany el membre representat, amb el vist-i-plau del President de la Cambra. I en tot cas, la representació i delegació de vot hauran de recaure en un altre membre de l'Assemblea General.